रामकुमार बने नायक महासभा के दादरी के प्रधान
भिवानी | अखिलभारतीय नायक महासभा की बैठक रविवार को गांव अटेला में हुई। जिसमें मानकावास के पूर्व सरपंच रामकुमार को महासभा का दादरी हलके का अध्यक्ष तथा अजीत सिंह को युवा का प्रधान नियुक्त किया गया। बैठक में बोलते हुए महासभा के जिला प्रधान अमर सिंह ने कहा कि नायक समाज में फैली सामाजिक कुरीतियों को दूर करने, समाज में जागरूकता लाने, नायक समाज के युवाओं महिलाओं को उच्च शिक्षा के लिए प्रेरित करने के उद्देश्य से महासभा का गठन किया गया है। उन्होंने कहा कि समाज में फैली कुरीतियों को दूर करने के लिए हम सभी को सामूहिक प्रयास करने होंगे। बैठक में निर्णय लिया गया कि बाढड़ा हलके का चुनाव तीन दिसंबर को करवाया जाएगा। बैठक में , कानूनी सलाहकार श्योराम मास्टर, धर्मबीर सूबेदार समेत अनेक लोग मौजूद थे।
awa_Deva hin_Deva